Skabelon til sikkerhedsinstruks

[Klik her for at skrive tekst. Skabelon til sikkerhedsinstruks til SINE-brugere]

Indledning

Formålet med sikkerhedsinstruksen er at sikre, at alle SINE-brugere er bekendte med de væsentligste sikkerhedskrav. Dette skal forhindre, at uvedkommende får adgang til SINE eller på anden måde påvirker driften negativt.

Krav til håndtering af SINE-radioer

Brugere af SINE-radioer skal som minimum overholde følgende sikkerhedsforanstaltninger:

Radioen må udelukkende anvendes til tjenstlige formål.

Radioen må kun medtages uden for beredskabets område, når det er nødvendigt af tjenestelige hensyn, herunder i forbindelse ved vagt fra hjemmet.

Brugeren må kun benytte talegrupper, som er relevante for vedkommendes operative opgaver.

SINE-radioer skal opbevares utilgængeligt for uvedkommende personer.

Ved bortkomst af en SINE-radio skal nærmeste leder/SINE-superbruger eller anden relevant person straks informeres (afhængig af interne retningslinjer).

Brugerne skal desuden tilstræbe at begrænse risikoen for, at uvedkommende kan aflytte radiokommunikationen - dog under hensyntagen til, at operative hensyn til enhver tid har højeste prioritet.

[Klik her for at skrive tekst. Her kan der indsættes beredskabets interne procedurer til ovenstående punkter vedr. håndtering af SINE-radioer. Her kan anføres den eller de personer med kontakt info, der fungerer som SINE-superbruger i jeres beredskab og som personalet kan kontakte ved behov]

Sikkerhedsbrud

Ved mistanke om brud på sikkerheden skal Center for Beredskabskommunikation og Dansk Beredskabskommunikation A/S kontaktes hurtigst muligt, så yderligere konsekvenser kan forebygges.

Yderligere information om sikkerhed på SINE i Sikkerhedspolitik for beredskabers brug af SINE, som er tilgængelig via følgende link:

https://sikkerhedsnet.dk/sikkerhedspolitik-for-brug-af-sine

Ved spørgsmål til denne instruks eller generel brug af din SINE-radio, anbefales det at kontakte din SINE-superbruger eller SINE-sikkerhedsansvarlige i dit beredskab.